REGULAMENT
privind autorizarea si desfasurarea  activitatilor comerciale pe raza comunei Branesti
aprobarea Regulamentului privind eliberarea acordului de funcționare,

CAPITOLUL I

Capitolul 1 – DISPOZITII GENERALE
 	Art. 1. Prezentul regulament este întocmit în baza: 
✓ Ordonanţei nr. 99/2000 privind comercializarea produselor şi serviciilor de piaţă
 ✓ Legii nr. 650/2002 pentru aprobarea Ordonanţei Guvernului nr. 99/2000 privind comercializarea produselor şi serviciilor de piaţă 
✓ Hotărârii Guvernului nr. 333/2003 pentru aprobarea Normelor metodologice de aplicare a Ordonanţei Guvernului nr. 99/2000 privind comercializarea produselor şi serviciilor de piaţă 
✓ Art. 155 din OUG nr.57/2019 privind Codul administrativ, cu completarile ulterioare,
✓ Legii nr. 61/1991, republicată, cu completările şi modificările ulterioare, privind ordinea şi liniştea publică 
✓ Hotărârea guvernului nr. 843/1999 privind încadrarea pe tipuri a unităiţilor de alimentaţie publică neincluse în structurile de primire turistice 
✓ Legea nr.227/2015 privind Codul fiscal, cu completările şi modificările ulterioare 
✓ Ordonanţei nr. 2/2001, cu completările şi modificările ulterioare, privind regimul juridic al contravenţiilor iar scopul lui este asigurarea cadrului organizatoric necesar desfăşurării de activităţi economice în condiţii de protecţie optimă a consumatorilor şi de concurenţa loială a agenţilor economici 
Art.2. (1) Obiectul prezentului Regulament îl constituie reglementarea desfăsurării activităţilor economice de comercializare cu ridicata, cu amănuntul, de alimentaţie publică, al serviciilor de piaţă si activitatea de producţie pe raza comunei Branesti.
(2) Desfăsurarea activităţilor economice pe teritoriul comunei Branesti de către agenţii
economici, persoane fizice sau juridice, în spaţii proprietate privată sau de stat se va face în baza
acordului de funcţionare eliberată de U.A.T. Comuna Branesti, în condiţiile prezentului regulament.
	(3) Lista codurilor CAEN care necesita acord de functionare, este prevazuta in anexa nr.2, la prezentul regulament.
Art.3. Orice activitate comercială se desfăsoară numai de către comercianţi autorizaţi în condiţiile legii, acord de funcţionare ce va fi solicitată de către agentul economic pentru fiecare punct de lucru autorizat, anticipat desfăsurării oricăror activităţi comerciale.
Art.4. Autorizatia de funcţionare se emite pentru fiecare unitate, punct de lucru, depozit,
magazin, atelier sau orice loc în care îsi desfăsoară activitatea agentul economic.
Forma autorizaţiei, numită acord de funcţionare, este prevăzută în Anexa nr. 1 la
prezentul Regulament.
În sensul prezentului regulament, agentul economic este societate comercială, societate
sau companie naţională, regie autonomă, organizaţie cooperatistă, persoană fizică autorizată,
întreprindere individuală sau întreprindere familială.
Art.5.(1) Nu este necesară obţinerea acordului de funcţionare în următoarele situaţii:
-pentru sediul agentului economic unde se desfăsoară exclusiv activitate de birou fără a implica accesul publicului;
-pentru punctele de lucru a persoanelor juridice cu scop nelucrativ (asociaţii, fundaţii etc.);
-pentru cabinetele medicale, cabinetele medicale veterinare, cabinetele avocaţiale, sediile
notarilor publici, a executorilor judecătoresti, a lichidatorilor judiciari, a experţilor contabili si a altor forme de organizare legală care funcţionează în baza unor legi speciale.
	(2) Sunt exceptate conform OG 99/2000, cu modificarile si completarile ulterioare, de la prevederile prezentului regulament activitățile de comercializare având ca obiect:
a) produsele medicamentoase, dispozitivele medicale;
b) produsele agricole și agroalimentare vândute de producătorii agricoli individuali în baza certificatului de producător;
c) combustibilii pentru uzul mijloacelor de transport, inclusiv cei comercializați prin stații de distribuție;
d) bunurile din producția proprie a meșteșugarilor individuali vândute la locurile de producție;
e) lucrările, brevetele și invențiile, precum și publicațiile de natură științifică sau informativă realizate de titularii acestora;
f) tipăriturile, pliantele, broșurile și albumele, realizate în scopul prezentării patrimoniului cultural deținut de muzee, centre de cultură, teatre sau alte instituții similare acestora, ori bunurile culturale sau cu caracter promoțional specifice activității instituțiilor culturale, și comercializate prin fondul propriu al fiecărei instituții culturale sau cu prilejul unor manifestări cultural-artistice organizate de acestea;
g) mărfurile vândute către vizitatori, în cadrul festivalurilor, târgurilor, saloanelor sau al altor manifestări expoziționale, cu condiția ca acestea să facă obiectul manifestărilor respective;
h) produsele confiscate și valorificate conform dispozițiilor legale în vigoare;i) produsele și serviciile de piață reglementate prin acte normative speciale.
Art.6. (1) Acordul de funcţionare este valabil 5 ani, cu condiţia obţinerii vizei anuale achitată anticipat si integral până la data de 31 decembrie a anului în curs pentru anul următor. 
Viza anuală este valabilă pentru un an fiscal;
(2) Taxa pentru primul an de funcţionare se achită integral, anticipat eliberării
acordului de funcţionare indiferent de perioada rămasă până la sfârsitul anului fiscal, respectiv 31decembrie, conform prevederilor Codului fiscal.
(3) La expirarea celor 5 ani, dacă sunt păstrate condiţiile de autorizare, la cererea
agentului economic se emite un nou acord de functionare.

CAPITOLUL II.
PROCEDURA DE AUTORIZARE A FUNCŢIONĂRII COMERCIANŢILOR

Art.7. (1) În vederea obţinerii acordului de funcţionare sunt necesare următoarele acte:
- Cerere tip pentru eliberarea autorizaţiei de funcţionare, conform anexei nr.3 la prezentul regulament;
- Certificatul de înregistrare la Oficiul Registrului Comerţului;
- Certificatul constatator de înregistrare a punctului de lucru, în măsura în care acesta nu
coincide cu sediul agentului economic;
- Copie după actul de identitate al reprezentantului legal al agentului economic;
- Dovada deţinerii spaţiului cu destinaţia solicitată (Extrasul de carte funciară, contractul de
închiriere, locaţie, comodat, etc);
- Autorizaţia de construire/schimbare de destinaţie aprobată de Serviciul Urbanism si
Amenajarea Teritoriului din cadrul Primăriei comunei Branesti
- Planul de situaţie cu încadrarea în zonă a imobilului în care se desfăsoară exerciţiul comercial si releveul spaţiului, vizate de Serviciul Urbanism si Amenajarea Teritoriului din cadrul Primăriei comunei Branesti;
- autorizatiile si/sau avizele de functionare eliberate in conformitate cu specificul activitatii  si reglementarile legale in vigoare  ( avize de la  D.S.P., D.S.V. , mediu, ISU, pompieri, ITM etc)
- Contractul de salubritate   în vederea ridicării si preluării deseurilor;
- Acordul autentificat al coproprietarilor terenului sau spaţiului, în situaţia în care, pentru
desfăsurarea activităţii comerciale se utilizează spaţiu aflat în proprietatea mai multor persoane fizice sau juridice. Acordul va fi eliberat pe o perioadă de minim 5 ani, fără posibilitatea de a fi revocat decât în situaţia modificării condiţiilor de funcţionare a unităţii comerciale;
- Dovada achitării taxei de autorizare aferente primului an de funcţionare;
- Certificat fiscal privind achitarea de impozite si taxe locale, din care să rezulte că nu figurează cu debite restante la data solicitării autorizaţiei de funcţionare;
- Acordul autentificat al vecinilor, în cazurile menţionate în prezentul regulament.
-Declaratie data in fata secretarului general – acord vecini pentru functiune (se aplica atunci cand pe parcelele vecine sunt locuinte existente)
(2) Documentaţia sus menţionată va fi completată cu documentaţia necesară desfăsurării
unor activităţi cu caracter   specific .
(3) Documentaţia se depune la registratura U.A.T. Comuna Branesti.
Art.8. (1) Autorizaţia de funcţionare va fi vizată numai după achitarea taxei anuale.
 (2) Prelungirea termenului de valabilitate a Acordului de funcţionare se va face la cererea
agentului comercial, pe perioada de valabilitate a avizelor de functionare necesare functionarii.
Art.9. (1) Analiza dosarelor de eliberare a autorizaţiilor de funcţionare se face în sedinţa
Comisiei de autorizare.
 Componenţa comisiei de autorizare va fi stabilită prin Dispoziţia Primarului Comunei   Branesti   si va fi coordonată de presedintele comisiei;
	(3) Comisia   analizeaza in   sedinţa dosarele depuse în vederea eliberării Acordurilor de funcţionare, întocmeste pentru fiecare agent economic un referat de specialitate privind modul de soluţionare a cererilor de autorizare si va propune  emiterea Dispoziţia Primarului comunei Branesti prin care se autorizează/resping agenţii economici. Comisia se va intruni minim o data/luna.
(4) Emiterea Acordurilor de funcţionare si a Dispoziţiei Primarului comunei Branesti, sau comunicarea în scris a respingerii motivate a autorizării, se face în termen de 15 zile de la data sedinţei de autorizare, dar nu mai târziu de data expirării termenului legal de soluţionare a cererii.
Art.10. Nu se eliberează autorizaţie de funcţionare atunci cand:
-aduce prejudicii spaţiilor aflate în incinta sau în apropierea unor clădiri de valoare arhitectonică deosebită ori cu valoare de patrimoniu;
-exerciţiul comercial se face în spaţii improvizate;
-aduce prejudicii sau disconfort vecinilor din zonele rezervate locuinţelor colective sau
individuale;
-se încalcă dispoziţiile actelor normative în vigoare;
-contravine planului general de dezvoltare urbană si criteriilor generale privind determinarea
zonelor si locurilor de vânzare din comuna Branesti si restricţiilor care se impun sau vor fi stabilite din punct de vedere urbanistic.




CAPITOLUL III.
CERINŢE SI CRITERII NECESARE DESFĂSURĂRII ACTIVITĂŢII COMERCIALE

Art.11. Persoanele fizice si juridice trebuie să îndeplinească următoarele condiţii:
- sunt constituite si înregistrate legal;
-activitatea solicitată este cuprinsă în obiectul de activitate din statutul societăţii/autorizaţie;
-deţin autorizaţiile si/sau avizele de funcţionare eliberate în conformitate cu specificul activităţii si reglementările legale în vigoare;
Art.12. Exercitarea de activităţi comerciale cu produse din sectorul alimentar si de alimentaţie publică necesită cunostinţe de specialitate si se efectuează cu personal calificat; 
Personalul angajat în efectuarea de activităţi comerciale cu produse din sectorul alimentar si de alimentaţie publică, de producţie produse alimentare si orice altă persoană care manipulează produse alimentare, va trebui să îndeplinească una din următoarele cerinţe profesionale:
-să fi absolvit un curs de specialitate pentru comercializarea/producţia produselor alimentare si/sau de alimentaţie publică, organizat conform legislaţiei în vigoare;
-a desfăsurat cel puţin 2 ani activitate profesională de comercializare de produse alimentare si/sau de alimentaţie publică si a absolvit un curs de noţiuni fundamentale de igienă,organizat în conformitate cu dispoziţiile legale în vigoare.
Art.13.Agenţii economici care desfăsoară activităţi comerciale si de prestări servicii pe raza
Comunei Branesti, au următoarele obligaţii:
- asigură repararea, zugrăvirea si întreţinerea faţadei clădirii în care se desfăsoară activitatea, cu respectarea legislatiei în vigoare în domeniul constructiilor; 
- asigură amenajarea si menţinerea în stare corespunzătoare a vitrinelor magazinelor si atelierelor, cu respectarea regulilor estetice, de curăţenie si iluminat;
- dotează cu mobilier necesar unităţile, astfel încât să se asigure prezentarea mărfurilor în raioane distincte si un flux normal de circulaţie cumpărătorilor în interior;
- asigură o ţinută adecvată personalului, cu ecuson si comportarea civilizată a acestuia;
- afisează la loc vizibil orarul de funcţionare;
- asigură desfăsurarea tuturor actelor de comerţ în condiţii civilizate, cu respectarea drepturilor
clienţilor, a orarului de aprovizionare aprobat de Consiliul Local, precum si a confortului fizic si psihic a vecinilor.
Art.14. Unităţile comerciale care au puncte de lucru pe teritoriul comunei Branesti   au
obligaţia de a păstra si întreţine curăţenia străzii si spaţiilor în jurul unităţii – trotuare, sanţuri, spaţii
verzi, la baza bordurilor, inclusiv curăţirea zăpezii de pe trotuare.
Art.15. Agentul economic este direct răspunzător de funcţionarea punctului de lucru din punct de vedere sanitar, sanitar-veterinar, prevenirea si stingerea incendiilor si protecţia mediului, precum si de respectarea oricăror norme legale specifice domeniului de activitate în care îsi desfăsoară activitatea.
Art.16. Agenţii economici au obligaţia de a avea asupra lor în locul desfăsurării activităţii
comerciale a autorizaţiilor de funcţionare si de a le prezenta la solicitarea organelor de control.
Art.17. (1) Este obligatorie afisarea în mod vizibil si lizibil la intrarea în unitate a firmei sub care funcţionează comerciantul, a denumirii unităţii iar in cazul unităţilor de alimentaţie publica trebuie specificat si tipul unităţii;
 (2) Corpuri si panouri de reclamă sau publicitate, vitrine frigorifice, spaţii de expunere,
copertine etc. se vor amplasa pe căile si spaţiile publice în baza autorizaţiei de ocupare temporară a
domeniului public emise de U.A.T. Comuna Branesti. Mobilierul urban prin alcătuire, aspect,
amplasare, trebuie să confere personalitate aparte zonei de amplasare;
Art.18.  Agenţii economici de alimentaţie publică vor permite accesul liber la grupurile sanitare din incinta lor.
Art.19. Se admit la comercializare numai produse care respectă prevederile legale referitor la etichetare, marcare si ambalare.
Art.20. Ambalajele produselor trebuie să asigure integritatea si protecţia calităţii acestora, să fie usor de manipulat, să promoveze vânzarea produselor, fiind totodată conforme prevederilor legale referitoare la protecţia muncii, mediului si a securităţii consumatorilor.
Art.21. Produsele si serviciile oferite consumatorilor se măsoară cu mijloace de măsurare si control adecvate, verificate metrologic, potrivit reglementărilor legale. Indicaţiile mijloacelor de măsurare să fie lizibile si la vederea cumpărătorului.
Art.22. Preţurile de vânzare, preţurile pe unitatea de măsură si tarifele practicate se indică în mod vizibil, lizibil si fără echivoc prin marcare, etichetare si/sau afisare.
Art.23. Comercianţii care sunt obligaţi să utilizeze aparate de marcat electronice fiscale,
eliberează bonuri fiscale cumpărătorilor de produse sau servicii.
Art.24. Unităţile comerciale au obligaţia de a respecta condiţiile necesare pentru eliberarea autorizaţiei de funcţionare pe toata durata desfăsurării activităţii la punctul de lucru autorizat.
(2) La încetarea activităţii comerciale se va depune la U.A.T. Comuna Branesti, cererea de anulare împreună cu acordul de funcţionare, pentru respectivul punct de lucru.

CAPITOLUL IV.
ORARELE DE FUNCŢIONARE

Art.25.  Orarele de funcţionare se propun de către agenţii economici si se aprobă de către
Comisia de analiză a dosarelor depuse în vederea eliberării certificatelor de funcţionare din cadrul
Primăriei comunei Branesti, cu condiţia respectării prevederilor înscrise în legislaţia muncii si a
reglementărilor în vigoare privind linistea si ordinea publică.
Art.26. Unităţile de alimentaţie publică îsi vor organiza si desfăsura activitatea în asa fel încât funcţionarea lor, accesul clienţilor si aprovizionarea să nu producă prejudicii de orice natură,
persoanelor care locuiesc în zona amplasamentului unităţii si să respecte normele de convieţuire
socială, precum si ordinea si linistea publică.
Art.27. (1) Orarul de funcţionare a unităţilor de alimentaţie publică poate fi prelungit peste
limita menţionată la Art.26, în următoarele situaţii:
a) În cazul în care proprietarii direct afectaţi cu care se învecinează, pe plan vertical si orizontal, sunt persoane juridice, să deţină acordul acestora, în scris;
b) În cazul în care, proprietarii direct afectaţi sunt persoane fizice sau pe o distanţă de 25 m se învecinează cu imobile deţinute de persoane fizice, să deţină acordul autentificat la notar al acestora, în care să fie menţionat explicit programul de funcţionare cu care locatarii sunt de acord;
c) Unitatea se află în spaţii situate într-o clădire cu destinaţie de locuinţe sau alipite unei
asemenea clădiri si prezintă acordul asociaţiei de proprietari sau, dacă nu este constituită, a cel puţin
2/3 din locatarii blocului. Acordul proprietarilor sau utilizatorii imobilului sau imobilelor situate direct deasupra unităţii, sau alipite acestora, este obligatoriu necesar. Acordul va menţiona explicit programul de funcţionare cu care locatarii sunt de acord.
(2) Primăria va dispune reducerea programului de funcţionare a unităţilor de alimentaţie
publică la intervalul 08.00-22.00 în măsura în care constată că funcţionarea unităţii duce la tulburarea ordinii si linistii publice a locatarilor din zonă. Dacă în continuare vor fi sesizări si reclamaţii, acordul de funcţionare va fi retras si se va închide unitatea. Reducerea programului precum si retragerea acordului, va fi dispusă prin dispoziţia Primarului comunei Branesti, în urma unui referat de specialitate întocmit de Comisia de autorizare.
Art.28 (1) Unităţile de alimentaţie publică cu program prelungit sau non – stop sunt obligate să asigure ordinea în spaţiile proprii precum si în vecinătatea localului pe o rază de până la 50 de metri de la usa de acces, prin personal specializat angajat sau prin contractarea serviciilor de pază si protecţie, în măsură să intervină cu operativitate pentru rezolvarea situaţiilor legate de persoanele care au frecventat localul.
(2) Unităţile menţionate la alin.1 vor prezenta la data solicitării autorizaţiei contractul de
muncă al persoanelor angajate sau contractul cu societatea de specialitate pentru asigurarea ordinii.
(3) În situaţia în care se constată că măsurile luate prin personalul angajat sau firma de
pază si protecţie nu sunt de natură a soluţiona situaţiile de tulburare repetată a linistii si ordinii publice, Primăria comunei Branesti are dreptul de a reduce programul de funcţionare sau de a retrage autorizaţia si de a închide unitatea.
ART.29. (2) Pentru toate activităţile desfăsurate în restaurante, baruri, cluburi de noapte, nivelul de zgomot trebuie să se încadreze în limitele admise de Ordinul nr.119/2014 al Ministrului Sănătăţii pentru aprobarea Normelor de igienă si a recomandărilor privind mediul de viaţă al populaţiei, cu modificările si completările ulterioare.
Art.30. Unităţile de alimentaţie publică din categoria restaurante si baruri au obligaţia:
- de a prezenta la data solicitării autorizării dovada achitării taxei de alimentaţie publică stabilită prin Legea 227/2015, actualizată privind Codul Fiscal, taxă stabilită în funcţie de suprafaţa unităţii în conformitate cu releveul depus la dosar,
- de a asigura locuri de parcare suficiente, pentru a se respecta ordinea privind circulaţia rutieră si pietonală.
COMERŢUL CU PRODUSE ALIMENTARE SI NEALIMENTARE
Art.31.Unităţile care comercializează produse alimentare si nealimentare pot desfăsura
activităţi comerciale în afara orarului cadru, în următoarele cazuri:
a) punctul de lucru este situat în afara zonelor de locuit a comunei;
b) unitatea prezintă acordul autentificat la notar al proprietarilor locuinţelor cu care se
învecinează direct;
c) în hipermarket – uri sau mall – uri, cu obligaţia de a asigura locuri de parcare suficiente,
pentru a se respecta ordinea privind circulaţia rutieră si pietonală.

PRESTĂRILE DE SERVICII
Art.32. (1) Unităţile de prestări servicii vor avea programul de funcţionare stabilit între orele
08.00-20.00.
(2) Programul menţionat la alin.1 poate fi prelungit doar dacă unităţile de prestări servicii
sunt situate în afara zonelor de locuit a comunei
Art.33. (1) Unităţile de prestări servicii vor fi autorizate în măsura în care spaţiul în care se
desfăsoară activitatea este propice pentru desfăsurarea activităţii solicitate, în conformitate cu schiţa
spaţiului de amplasare.
(2) Desfăsurarea oricăror activităţi de prestări servicii pe domeniul public este strict interzisă.
Art.34. Unităţile de prestări servicii a căror activitate implică prezenţa unui număr mare de autovehicule la punctul de lucru, si care din aceste motive pot îngreuna traficul rutier, respectiv
spălătoriile auto, atelierele de reparaţii auto etc, se autorizează numai cu asigurarea terenului
proprietate privată necesar pentru spaţii de parcare pentru cel puţin cinci autovehicule pentru fiecare
boxă de lucru care funcţionează, fiind excluse zonele centrale si cele rezidenţiale.
Art.35. (1) Unităţile de prestări servicii situate pe teritoriul comunei Branesti sunt direct
răspunzătoare de tulburarea linistii si ordinii publice si de eventualele prejudicii cauzate de
funcţionarea lor proprietarilor locuinţelor cu care se învecinează.
(2) În situaţia în care se constată tulburarea linistii publice sau prejudicii cauzate
proprietarilor imobilelor învecinate prin funcţionarea unităţii, Primăria comunei Branesti poate
refuza eliberarea autorizaţiei de funcţionare sau retrage aceasta dacă a fost eliberată.

UNITĂŢILE DE PRODUCŢIE
Art.36. (1) Pot desfăsura program de funcţionare în afara orarului cadru, următoarele unităţi de producţie:
- unităţile de producţie de tip uzine care desfăsoară activitate non-stop în trei schimburi si care nu sunt situate în zone rezidenţiale;
- unităţile de producţie care sunt amplasate în zone industriale;
- unităţile de producţie care au activitate de fabricare a alimentelor cu perisabilitate foarte mare de tipul brutăriilor, carmangeriilor, etc, care nu sunt situate la parterul blocurilor sau în vecinătate directă cu spaţii de locuit.
(2) Unităţile care funcţionează cu program prelungit sunt responsabile pentru desfăsurarea activităţii astfel încât să nu tulbure linistea publică a locatarilor din zonă.
(3) Se interzice funcţionarea unităţilor de producţie având în dotare utilaje industrial provocatoare de zgomote si trepidaţii, în zonele rezidenţiale si în zonele de locuit ale comunei
(4) Unităţile de producţie „industrie usoară” ce nu folosesc utilaje industriale amintite
mai sus, necesită acordul autentificat al vecinilor de pe o rază de 25 de metri.

CAP. V COMERTUL STRADAL PE RAZA COMUNEI
Art.37. Prin comerţ stradal, în sensul prezentei hotărâri, se întelege activitatea de comercializare cu amanuntul a produselor alimentare si nealimentare în standuri, tonete, rulote mobile, vehicule special amenajate si terase amplasate pe domeniul public sau privat al comuunei Branesti, pentru o perioada de timp determinata.
Art.38. Activitatea de comert stradal în comuna Branesti se desfasoara de catre agentii economici: societati comerciale, intreprinderi familiale, intreprinderi individuale si persoane fizice autorizate cu respectarea prevederilor din prezentul regulament si vor fi numiti in continuare comercianti.
Art.39. Amplasamentele pentru desfasurarea activitatii de comert stradal vor fi propuse de catre Compartimentul de Urbanism si Amenajare a Teritoriului din cadrul Primăriei Branesti.
Art.40. In situatiile in care terenurile din domeniul public sau privat al comunei pe care
sunt amplasate chioscuri, tonete sau alte constructii provizorii urmeaza sa fie afectate de constructii,
modernizari, reparatii, amenajari sau utilizari publice, detinatorii constructiilor provizorii vor dezafecta terenurile neconditionat si fara trecerea vreunui alt termen, la somatia facuta de imputernicitii primarului, in termen de 90 zile de la comunicare.
Art.41. In cazul in care se constata amplasarea pe domeniul public de mobilier stradal neautorizat, acesta va fi ridicat deindata si neconditionat, prin masuri administrative.
Art.42. Comercianţii care desfăsoară activităţi de comerţ stradal au următoarele obligaţii:
1. Sa desfasoare activitati de comert stradal in mod civilizat, cu respectarea normelor privind:
a) Igiena si sanatatea publica;
b) Protectia consumatorilor;
c) Provenienta si calitatea marfurilor;
d) Utilizarea mijloacelor de cantarire autorizate;
e) Linistea si ordinea publica;
f) Protectia muncii.
2. Sa respecte urmatoarele cerinte privind activitatea de la punctul de lucru:
a) Sa afiseze datele de identificare ale comerciantului, precum si Acordul de functionare
emis de Primaria Branesti;
b) Sa asigure expunerea estetica a produselor si afisarea in mod vizibil al preturilor;
c) Sa utilizeze personal calificat pentru activitatea de comert cu produse alimentare si
alimentatie publica.
3. Sa utilizeze mobilierul avizat de catre Serviciul urbanism din cadrul U.A.T. Comuna Branesti, cu respectarea suprafetei autorizate si mentiunilor din contractul de inchiriere.
4. Sa respecte ordinea, linistea publica si curatenia in perimetrul amplasamentului si sa nu creeze discomfort riveranilor.
5. Sa nu aduca prejudicii zonelor verzi si mediului inconjurator.
6. Sa asigure si sa impuna personalului de deservire:
a) Echipament de protectie sanitara si ecuson cu datele de identificare;
b) Personalul de deservire sa detina documentele de identificare si carnetul de sanatate;
7. Sa respecte orarul de functionare aprobat prin acordul de functionare emisă de catre
Primaria Branesti
8. Sa detina la punctele de lucru documente privind:
a) actele societatii comerciale;
b) verificarea metrologica a mijloacelor de cântarire utilizate;
c) Autorizaţia de functionare, dupa caz.
9. Unităţile nu vor comercializa produse industriale, cu excepţia celor de igienă personală si
papetărie;
10. Unităţile vor amplasa mijloace de reclamă pe chioscurile amplasate numai cu acordul
prealabil al U.A.T. Comuna Branesti;
Art.43. Este interzisă desfacerea de băuturi alcoolice neîmbuteliate, la mese, tarabe, tonete, sau orice alte forme care nu au spaţii de deservire interioară, inclusiv în pieţe.
Art.44. (1) Agentul economic societate comercială sau asociaţie familială poate solicita
aprobarea desfăsurării activităţii economice pe domeniul public în mai multe puncte de deservire;
(2) Agentul economic persoană fizică independentă va putea fi autorizat pentru desfăsurarea activităţii într-un singur punct de deservire.
Art.45. U.A.T. Comuna Branesti are dreptul de a retrage aprobarea ocupării domeniului
public cu restituirea taxei achitate si neutilizate în situaţia în care funcţionarea pe acel amplasament
este de natură a cauza prejudicii proprietarilor imobilelor învecinate ori zona respectivă este necesară pentru a fi utilizată în alte scopuri.
Art.46. Taxele locale pentru ocuparea domeniului public vor fi achitate anticipat.



INTERDICŢII
Art.47. Este interzisă prezentarea produselor pe faţadele clădirilor în care îsi desfăsoară activitatea, pe căile de acces în unităţile comerciale si pe trotuarele din faţa acestora.
Art.48. Se interzice comercializarea băuturilor alcoolice, tutunului, publicaţiilor, discurilor,
casetelor audio sau video, cd, dvd si altor produse cu caracter obscen, care contravin bunelor moravuri în incinta unităţilor de învăţământ, a căminelor si locurilor de cazare pentru elevi si studenţi.
Art.49.  În toate structurile de vânzare se interzice oferirea si vânzarea produselor de tutun si produselor alcoolice tinerilor sub 18 ani. Interdicţia se va afisa în format minim A4 la casele de marcat în unităţile de vânzare cu amănuntul si vizibil la intrarea în unităţile de alimentaţie publică.
Art.50. La parterul blocurilor de locuit, prin schimbarea destinaţiei spaţiilor si la blocurile
existente cu spaţii comerciale sau de altă natură prin proiect, nu se vor autoriza unităţi de producţie,
prestări servicii generatoare de poluare sonoră, comerţ en-gross. De asemenea, este interzisa
funcţionarea la parterul blocurilor după ora 22,00 pentru agentii economici avand activitatile clasificate conform cod CAEN 5610-restaurante, 5630-baruri si alte activităţi de servire al băuturilor, 9200- activităţi de jocuri de noroc si pariuri, 9329-alte activităţi recreative si distractive.
CAPITOLUL IX – SANCŢIUNI
 Art. 51. – (1) Prevederile prezentului Regulament se completează cu prevederile OG nr. 99/2000 privind comercializarea produselor şi serviciilor de piaţă, republicată; 
(2) Încălcarea prevederilor Regulamentului se sancţionează potrivit cap. VII Sancţiuni din OG 99/2000 republicată.
Art. 52 - Agenţii cu atribuţii de control din cadrul Poliţiei Locale a comunei Branesti vor efectua verificări şi controale comercianţilor, pentru a constata dacă desfăşurarea activităţilor economice se face cu respectarea reglementărilor legale în vigoare. În caz contrar, se va întocmi proces-verbal de constatare a contravenţiei şi se va aplica amenda stabilită de actele normative în vigoare. Nerespectarea măsurilor dispuse prin proces-verbal de contravenţie se sancţionează cu suspendarea activităţii comerciale.  
Art.53. (1) Prevederile prezentului Regulament referitoare la contravenţii se completează cu
dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu
modificări si completări prin Legea 180/2002, cu modificările si completările ulterioare, cu excepţia
art.28 si art.30 – art.36.
(2) Pe lângă sancţiunea principală a amenzii, în situaţia săvârsirii unor contravenţii
repetate, agentul constatator poate lua măsura sancţiunii complementare a suspendării acordului de funcţionare pe un interval între 1 si 3 luni sau retragerea acordului si închiderea unităţii.
(3) Retragerea acordului de funcţionare va fi dispusă în urma propunerilor agenţilor
constatatori prin Dispoziţie a Primarului comunei Branesti si va fi comunicată unităţii comerciale în
cauză.
Art.54.Constatarea si sancţionarea contravenţiilor se face de către Poliţia locală Branesti, Poliţia comunei Branesti, sau de personalul împuternicit de către primar din cadrul Primăriei Comunei Branesti.
CAPITOLUL X – ANULAREA ACORDURILOR DE FUNCŢIONARE
Art.55. (1) În cazul încălcării repetate a dispoziţiilor legale privind linistea si ordinea publică, se va aplica si sancţiunea complementară a suspendării activităţii comerciale pe o perioadă de la 1 lună la 3 luni pentru structura de vânzare respectivă.
(2) În cazul în care situaţia de la articolul precedent a fost constatată de către alte organe
constatatoare decât împuterniciţii primarului, acestea pot înstiinţa Comisia de autorizare, aceasta din
urmă putând decide suspendarea activităţii comerciale pe o perioadă de la 1 lună la 3 luni.
Art.56. (1) Autorizarea funcţionării se anulează fără posibilitatea restituirii taxei de autorizare, după cum urmează:
a) la cererea agentului economic;
b) se retrage sau expiră autorizaţia sanitară de funcţionare;
c) se desfiinţează unitatea;
d) alte situaţii prevăzute de lege.
(2) În cazurile prevăzute la alin.1. Agenţii economici au obligaţia de a preda în termen
de 15 zile acordul de funcţionare în original.
Art.57 În cazul constatării de către Biroul Poliţiei Locale, a faptului că agentul economic a încetat activitatea în spaţiul pentru care a fost autorizat, acordul de funcţionare poate fi anulat fără cerere prealabilă.
CAPITOLUL XI - ALTE DISPOZIŢII
ART.58. (1) – In vederea autorizarii si desfasurarii  activitatilor comerciale pe raza comunei Branesti, se stabilesc urmatoarele taxe:
- taxa  eliberare acord de functionare – 300 lei
- taxa viza anuala acord functionare – 200 lei
- taxa functionare(desfasurare activitate comerciala/prestare servicii/depozite) in functie de suprafata unitatii:
1. pentru suprafate mici pana la 100 mp – 300 lei/anual
2. pentru suprafete medii intre 100 si 400 mp – 1000 lei/anual
3. pentru suprafete mari peste 400 mp – 2000 lei/annual
	(2) – Autorizatia de functionare va fi vizata anual  in luna ianuarie a fiecarui an. 
	(3) – Autorizatia de functionare  se va afisa  obligatoriu la un loc vizibil in cadrul spatiului comercial.
 (4) – Taxa de eliberare, precum si taxa aferentă vizei anuale nu se restituie chiar dacă
autorizaţia a fost anulată sau dacă titularul certificatului de funcţionare si-a încetat activitatea,
indiferent de motiv.
	(5) Taxa pentru restaurante este stabilita conform Anexei nr.1 la HCL nr.199/2025.
Art.59 Prezenta hotărâre intră în vigoare la data aprobării de către Consiliul Local al
Comunei Branesti
Art.60. Anexele 1 – 6 fac parte integrantă din prezentul Regulament.
Art.61. Prezenta hotărâre se aduce la cunostinţă publică.

ANEXA NR.1


- MODEL ACORD –


ACORD DE FUNCŢIONARE

NR.:_________din____________

Pentru spaţiul situat în comuna Branesti, judeţul Ilfov,
Strada____________________________nr._____bl.____sc.____ap.______
Aparţinând____________________________________________________
Cu sediul în judeţul_______________localitatea______________________
Strada____________________________nr._____bl.____sc.____ap.______
Înregistrat la Oficiul Registrului Comerţului sub nr.____________________
Cod fiscal/CUI_________________________________________________
Profilul activităţii_______________________________________________
Program de lucru_______________________________________________
Program de aprovizionare________________________________________
Descrierea obiectului de activitate(cod CAEN)________________________
_____________________________________________________________





PRIMAR,

NICULAE CISMARU


Notă: Prezentul acord de funcţionare este însoţit de Fisa de valabilitate.
1.-Eliberată în temeiul Legii
2.-Nerespectarea prezentului Acord atrage după sine sancţionarea potrivit legislaţiei în vigoare.
3.-Titularul Acordului este obligat să anunţe imediat organul emitent asupra oricăror modificări în
structura, adresa unităţii să solicite viza anuală înainte de data expirării termenului de valabilitate acordului de funcţionare.
4.-La încetarea activităţii, Acordul se va depune la instituţia emitentă în vederea anulării acestuia.










ANEXA NR.1

- MODEL ACORD –


FISA DE VALABILITATE

pentru ACORDUL DE FUNCŢIONARE NR._______din__________

Firma___________________________________________________
Spaţiul din str._______________________nr.______bl.______ap.____
Valabil până la data de_______________________________________

ANEXA NR.2.

MODEL CERERE TIP PT. ELIBERAREA ACORDULUI DE FUNCŢIONARE
Nr. ______/__________

Către,
COMUNA BRANESTI

S.C./PFA./Î.I./Î.F. ____________________________________, cu sediul în
loc.___________________, str. ________________, nr. _____, bl._____, ap. ____,
înregistrat la Of. Reg. Com./Nr. Autorizaţie__________, reprezentată prin
____________________, domiciliat în loc.______________, str. _______________,
nr., _________, bl. _______, ap. _________, prin prezenta solicit eliberarea acordului de funcţionare  pentru spaţiul situat în comuna Branesti, str. _____________________, nr._________, având ca obiecte de activitate, clasa CAEN_____________________, cu următorul program de funcţionare:
Ziua               Orele
Luni __________________
Marţi_________________
Miercuri_______________
Joi____________________
Vineri_________________
Sâmbătă________________
Duminică_______________
Anexăm:________________________________________________________
____________________________________________________________________
____________________________________________________________________
____________________________________________________________________
____________________________________________________________________
____________________________________________________________________
____________________________________________________________________
Telefon administrator:________________________


 SEMNĂTURA SI STAMPILA,





Data _____/_________ ________________________









ANEXA NR.3
Nr. ______/__________
Către,
COMUNA BRANESTI



S.C./PFA./Î.I./Î.F. ____________________________________, cu sediul în
loc.___________________, str. ________________, nr. _____, bl._____, ap. ____, tel.
_____________, solicit prin prezenta vizarea acordului de funcţionare pentru anul
________, conform HCL.__________.

Prezentei anexez următoarele acte :
Acord de funcţionare si Fisa de valabilitate nr._______/______(în original);
Certificatul de înregistrare – dacă sunt modificări;
Anexă Certificat Constatator – dacă sunt modificări;
Contractul de închiriere si extrasul CF de dată recentă;
Dovada achitării tuturor datoriilor faţă de bugetul local;
Dovada achitării taxei de viză;
Autorizaţiile sau avizele necesare desfăsurării activităţii economice menţionate
în Certificatul Constatator



SEMNĂTURA SI STAMPILA,

Data _____/_________ ________________________
















ANEXA NR.4
Nr. ______/__________

D E C L A R A Ţ I E
privind încadrarea pe tipuri a unităţilor de alimentaţie publică
conform HG. nr. 843/1999


Subsemnatul_____________________________________, cu domiciliul în
loc.____________, str. _________________, nr._________, bl. ______, ap.______,
judeţul ____________, în calitate de patron/director/administrator la
_____________________________, înregistrată la Registrul Comerţului sub nr. de
înmatriculare______________/_____________/______________, cu sediul social în
loc. ___________________, str. ______________, nr._______, jud.___________,
declar pe propria răspundere că unitatea de alimentaţie publică
situată_______________________________________________________________(sediul unităţii/punct de lucru) este de tipul___________________________, având
următoarele caracteristici funcţionale:
Total suprafaţa mp. _____________, din care:
- de servire_______________________________________________;
- de pregătire/predare _______________________________________;
- de depozitare ____________________________________________;
- anexe, utilităţi ____________________________________________;
(birouri, grupuri sanitare, vestiare etc.)
Numărul locurilor pentru consumatori:


TOTAL
LOCURI
DIN CARE
SALOANE
TERASĂ GRĂDINĂ DE VARĂ

 SEMNĂTURA SI STAMPILA,
Data _____/_________ ________________________








ANEXA NR.5

ACTE NECESARE EMITERII ACORDULUI DE FUNCŢIONARE PENTRU
ACTIVITĂŢI SEZONIERE DESFĂSURATE ÎN ZONE PUBLICE

a) – pentru terase – acestea funcţionând în sezonul cald, fie în structura unei
unităţi de alimentaţie publică, fie ca unitate independentă, de sine stătătoare, oferind un sortiment de băuturi si/sau de preparate culinare:
1. Cerere tip;
2. Act constitutiv (Statut);
3. Certificat de înregistrare;
4. Anexa Certificat de înregistrare pentru punctul de lucru;
5. Autorizaţiile necesare menţionate în anexă la Certificatul de înregistrare (dacă este
cazul);
6. Acordul autentic al vecinilor din raza de impact a activităţii pentru:
- discoteci, baruri, cluburi de noapte si alte activităţi incluse conform
Ordinului nr. 337/20.04.2007 al Presedintelui Institutului Naţional de Statistică, cu
aplicabilitate de la 01.01.2008.
- Nu sunt consideraţi vecini alţi comercianţi.
7. Contract de salubrizare;
8. Dovada achitării tuturor datoriilor faţă de bugetul local;
9. Dovada obţinerii Acordului de funcţionare + Acordul Compartimentului
Urbanism pentru desfăsurarea activităţii de alimentaţie publică pe spaţiu închiriat;
b) –pentru manifestări ocazionale–comerţ constând în activităţi de
prezentare/promovare cu sau fără vânzare a unui produs/grupe de produse într-o
perioadă determinată:
Cerere tip;
Certificat de înregistrare la Oficiul Registrului Comerţului;
Avizul sanitar (dacă este cazul);
Avizul sanitar-veterinar (dacă este cazul);
Acordul administratorului spaţiului unde se va desfăsura manifestarea, privind
amplasamentul;
Avizul instituţiilor abilitate în cazul desfăţurării unor activităţi care presupun condiţii
speciale de desfăţurare;
Dovada achitării taxei de eliberare.












ANEXA NR.6.


ACTE NECESARE PRELUNGIRII ACORDULUI DE FUNCŢIONARE
PENTRU ACTIVITĂŢI SEZONIERE

1. Cerere tip;
2. Contract de închiriere domeniul public;
3. Dovada achitării datoriilor faţă de bugetul local – copie;
4. Dovada achitării taxei de eliberare acord – copie;
5. Acordul de funcţionare si Fisa de valabilitate – în original.
